XII. Kárpát-medencei Rovásírásverseny és Műveltségi találkozó

Pécs 2011. június 18.

Echo tv-ben:

http://www.echotv.hu/videotar.html?mm_id=162&v_id=8387
Az idén Pécsett, a Kultúra Városában, a Pécsi Református Kollégiumban rendezték meg XII. Kárpát-medencei Rovásírásverseny és Műveltségi találkozó döntőjét. 
A Friedrich Klára és Szakács Gábor által 12. alkalommal megszervezett verseny célja, hogy összefogja az egész Kárpát-medence magyarságát, valamint az, hogy a rovásírás bekerüljön a nemzeti alaptantervbe. 

A verseny fővédnöke Dr. Hoffmann Rózsa oktatásért felelős államtitkár asszony és Páva Zsolt Pécs város polgármestere volt.
A helyszín apropója: 

Pécsett találták meg a Dél-Dunántúl első rovásírásos címerét, amelyet kiállítottak a versenyen. A XIII. századból származó címerpajzs a várfal föltárásakor került napvilágra, jeleit, betűit ma is értelmezni tudjuk. 
                                                              A megfejtés utáni rovásírással felírva [image: image1.png]

A teljes olvasat:  Aba szentjei vagyunk, aki Eszter, Anna, Erzsébet. 
Az egész  Kárpát-medencéből  /Felvidék, Kárpátalja, Erdély, Délvidék, Muravidék/, sőt Németországból is érkeztek rovásírással foglalkozó gyerekek, a legkiválóbbak, azok akik az elődöntőkről jutottak tovább. 
Sükösdöt három diák képviselte sikeresen:

Czvetnics Fanni, Soós Boglárka  a Sükösd-Érsekcsanád ÁMK Sükösdi Általános Iskolájának 3. osztályos tanulói, és Deák Csenge a bajai III. Béla Gimnázium tanulója. 
Soós Boglárka a magyarországi elődöntőkön elért 4. helyezéséért elismerő oklevelet kapott.

Felkészítőjük Koprivanacz Istvánné tanítónő, aki közel 10 éve oktatja iskolánkban az érdeklődő tanulóknak a rovásírást. Eleinte titkosírás céljából tanulják meg ősi írásunkat, később majd érdekelni fogja őket az írás története, az írástudó magyar nép múltja.
A  feladatok a következők voltak:
- Átírás rovásírásról latin betűre
- Átírás latin betűről rovásírásra
- Rovásírásos szöveg hangos olvasása
- Legismertebb rovásemlékeink felismerése előre megküldött kép alapján
- Rövidítéses rovásírás
- Botra rovás
- A helyes, választékos magyar beszéd, mint feladat, amelynek keretében meghatározott terjedelmű, latin betűs szövegrész idegen, de közhasználatú szavainak magyar szavakkal történő írásbeli helyettesítése

Kultúránk része, gondolataink rögzítésének eszköze az írás. Nekünk, magyaroknak saját írásunk van, amelyet mi itt a Kárpát-medencében régóta ismerünk, használunk. A "rovásírás", sokunk számára ismert fogalom, úgy gondoljuk, elég ennyit tudni róla: így írtak a székely atyafiak régen. Ez azonban nem a teljes igazság. A székely-magyar rovásírás a Kárpát-medencében mindenütt, a köznép által használt, a hivatalostól eltérő, de mindenki által ismert abc-ből épül föl. Ezt az írást használták a honfoglalásaink óta, és búvópatakként fönnmaradt, és ma reneszánszát éri. Pólókon viselik, karkötőkre írják, testükre tetováltatják fiatalok, idősebbek. 
"Ezen betűket bárki igen rövid idő alatt, igen könnyen...nagyobb fáradság nélkül megtanulhatja. Miért is ezen betűket nem csak arra tartom érdemeseknek, hogy minden iskolában tanítsák és a gyermekekbe csepegtessék, hanem arra is, hogy minden rendű honfitársunk, gyermekek, öregek, férfiak, asszonyok, nemesek és parasztok, egy szóval: mindazok, kik azt akarják, hogy magyarnak neveztessenek, tanulják meg"
Baranyai Decsi János (1560-1601) a  Marosvásárhelyi Református Főiskola tanára

Ünnepélyes megnyitó: Pécsi Református Kollégium aulája

Sükösdi csapat:
Felkészítő Koprivanacz Istvánné, versenyzők: Czvetnics Fanni, Soós Boglárka és Deák Csenge
[image: image5.jpg]"Imé, én elbocsdtlak titeket, mint juhokat a farkasok ko
legpetek asert okosak munt a &igpok, ¢s sselidek munt a galambok.

(Mate 10.16)

Szakács Gábor a verseny fő szervezője

Versenyszabályok megbeszélése az alsósoknál
A versenyfeladatok értékelése alatt kézműves foglalkozásokon vehettek részt a diákok:

Városnézés: a pécsi főtéren

